Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 286

11. évfolyam Évi óraszám: 185 óra Belépő tevékenységformák A látogatásokról, egyéb munkákról írásos beszámolók, jegyzőkönyvek készítése, azok szóbeli ismertetése. Manuális végrehajtás, eközben tapasztalatszerzés. Csoportos és egyéni kísérletek, mérések. Eszközhasználat, konkrét feladatok elvégzése. Számítógépes gépírás, programhasználat. Ismétlődő gyakorlatokkal a készség kialakítása. Speciális gyakorlatokkal a sebesség fokozása. Dokumentumok létrehozása. Anyagmegmunkálások Témakörök Tartalmak A biztonságos munkavégzés és anyagkezelés alapvető szabályai Az alkalmazott kéziszerszámok, kézi és gépi vágóeszközök, vegyszerek és vegyi anyagok alapvető veszélyei és a kapcsolódó munkavédelmi és környezetvédelmi szabályok. A papír kezelése Papírköteg előkészítése (kiütés, síbolás, számolás, oszlopképzés). Papírhajtogatási variációk 1-, 2-, 3-, 4-szeres hajtások, kereszt-, párhuzamos, leporelló és kombinált hajtogatások. Természetes és szintetikus alapú ragasztók előkészítése Keményítő és enyv készítése, műanyag alapú ragasztók előkészítése. 2001/28/II. szám Témakörök Tartalmak Kasírozás Anyagszabás, ecsetkezelés, ragasztófelhordás, felsimítás, szárítás. Tálcás filmkidolgozás Vegyszerek: hívó, rögzítő összetétele, a hívás körülményei. Film előkészítése szerelésre Mennyiségi és minőségi ellenőrzés, méretre vágás. Festékkeverés Főszínek, szabályok, módszerek. Doboz kiszabása, hajtogatása Kiterített minta, méretek meghatározása, szabás, törés. Négyzetmétertömeg mérése Fogalom, módszerek, jellemző értékek. Oldatkészítés, pH-mérés Meghatározott töménységű vizes oldat készítése. A pH fogalma, néhány hétköznapi életben használt anyag pH-ja. Alapvető pH-mérő eszközök. Szálirány meghatározása Különböző papírtermékek szálirány-meghatározási módszerei. Papír vágási pontosságának mérése Az oldalak merőlegessége megállapításának módszere. Színilleszkedés A lupé alkalmazása. Az ellenőrző jelek fajtái. A jelek alapján az illeszkedés helyességének megítélése. Számítógépes gépírás Témakörök Tartalmak Az írás előkészítése A számítógép használata, a program működési elve, bemutatása. A helyes test- és kéztartás megalapozása. A számítógép kezeléséhez szükséges ismeretek gyakorlati alkalmazása. A billentyűzetkezelés elsajátítása Ujjtorna az ujjak mozgáskoordinációjának fejlesztésére. Az alapbillentyűk és a szóközbillentyű használata. Az alapsoron, a felső és alsó soron lévő betűk használata betűkapcsolatokkal, szó- és mondatgyakorlatokkal. A váltóbillentyűk helyes használata, begyakorlása tulajdonnevek, mondatok írásával. A pont, vessző begyakorlása az érvényben lévő műszaki irányelvek alapján — célirányosan kialakított mondatok írásával. A másolási készség megalapozása, megszilárdítása Szavak, sorok, mondatok és összefüggő szövegek másolása sortartással, ütemes írással. Önálló sorkialakítás begyakorlása. A tabulátor használatának begyakorlása. Összefüggő, könnyű, ismeretlen szöveg másolása tíz percen át, nyomtatott szövegből. A szövegszerkesztő program adta formázási lehetőségek kihasználása, alkalmazása. 2001/28/II. szám A továbbhaladás feltételei A tanulók a látogatásokról készített jegyzőkönyveket és más önálló szakmai munkáik eredményeit írásos formában rögzítsék és adják be értékelésre. Anyagmegmunkálások: A tanulók ismerjék az alkalmazott kéziszerszámok, kézi és gépi vágóeszközök, vegyszerek és vegyi anyagok alapvető veszélyeit és a kapcsolódó munkavédelmi és környezetvédelmi szabályokat. Gyakorlottan kezeljék a papírt, végezzék el az alapvető hajtogatásokat. Minta alapján készítsenek egyszerű formájú dobozt. Ismerjék a különféle ragasztók előkészítésének technológiáját, a kasírozás anyagait, eszközeinek használatát, munkafogásait. Tudjanak meghatározott töménységű vizes oldatot készíteni. Ismerjék a pH fogalmát, az egyszerűbb pH-mérő eszközöket, jól becsüljék meg néhány hétköznapi életben használt anyag pH-ját. Ismerjék a filmkidolgozás vegyszereit, lépéseit. Tudjanak vágókészüléket használni, ismerjék a filmrögzítési módokat. Ismerjék a színskálákat, helyesen alkalmazzák a színskálákat keverési receptként. Ismerjék fel az egyes papír-, karton- és lemezanyagokat, rendeljék össze azokat legfontosabb tulajdonságaikkal. Helyesen határozzák meg a papír, a karton, a lemez, a vászon szálirányát. Ismerjék az oldalak merőlegessége megállapításának módszerét. Tudják alkalmazni a lupét. Ismerjék fel az ellenőrző jeleket. A jelek alapján tudjanak dönteni az illeszkedés helyességéről. Számítógépes gépírás: A tanult betűk alkalmazásával ismeretlen szópéldák hibátlan (hat hibaezrelék) másolása tíz percen át sortartással, nyomtatott szövegből. Előírt leütésszám nincs. Összefüggő, könnyű, ismeretlen szöveg másolása tíz percen át, nyomtatott szövegből, megfelelő formázással. Előírt leütésszám nincs. A tanulók legyenek képesek vakírással hibamentesen szöveget gépbe vinni.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes